**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 372-03/18-01/2**

**URBROJ: 2198/31-01-18-2**

**Gračac, 7. ožujka 2018. g.**

 Temeljem članka 3. i 4. Odluke o davanju u zakup poslovnih prostora u vlasništvu Općine Gračac („Službeni glasnik Općine Gračac“ 2/16), članka 6. Zakona o zakupu i kupoprodaji poslovnog prostora („Narodne novine“ 125/11 i 64/15) te Odluke **o raspisivanju javnog natječaja za davanje u zakup poslovnih prostora,** KLASA: 372-03/18-01/2 URBROJ: 2198/31-01-18-1 od 6. ožujka 2018.godine, općinska načelnica objavljuje

**JAVNI NATJEČAJ**

**za davanje u zakup poslovnih prostora**

|  |  |  |  |  |
| --- | --- | --- | --- | --- |
| Redni broj | Adresa | Površinam2 NKP | Početni iznos zakupnine  | Iznos jamčevine |
| 1. | Josipa Jovića 523 440 Gračac | 232,94 | 5,97 kn/m2 NKP**1.390,20 kn/mjesečno** | 139,02 kn |
| 2. | Josipa Jovića 1023 440 Gračac | 416,67 | 8,21 kn/m2 NKP**3.419,20 kn/mjesečno** | 341,92 kn |
| 3. | Josipa Jovića 623 440 Gračac | 232,94 | 8,06 kn/m2 NKP**1.876,77 kn/mjesečno** | 187,67 kn |
| 4. | Josipa Jovića 723 440 Gračac | 234,01 | 4,70 kn/m2 NKP**1.292,45 kn/mjesečno** | 129,24 kn |
| 5. | Josipa Jovića 823 440 Gračac | 232,94 | 6,79 kn/m2 NKP**1.581,35 kn/mjesečno** | 158,13 kn |

**Odredbe zajedničke za sve poslovne prostore koji su predmet natječaja:**

Namjena prostora (prema područjima NKD-a):

 - Poljoprivreda, šumarstvo i ribarstvo

 - Prerađivačka industrija

 - Trgovina na veliko i malo, popravak motornih vozila i motocikla

 - Prijevoz i skladištenje

 Objekti su devastirani i nisu u funkciji.

 Poslovni prostori daju se u zakup na određeno vrijeme, na rok od 10 godina.

 Ponuditelji su obvezni platiti navedeni iznos jamčevine na žiro- račun Općine Gračac HR74 23400091813100005, model HR 24 poziv na broj 9016-OIB Ponuditelja, svrha uplate: „jamčevni polog po natječaju za zakup“. Najpovoljnijem ponuditelju jamčevina se uračunava u cijenu zakupa, ostalima se vraća u roku 15 dana od dana izbora.

 Uvid u predmetne prostore i raspoloživu dokumentaciju može se ostvariti radnim danom, zaključno do 14. 03. 2018. godine, uz prethodnu najavu na tel: 023/773007.

 Poslovni prostor se daje u zakup u viđenom stanju, bez prava na povrat uloženih sredstava.

 U natječaju mogu sudjelovati fizičke i pravne osobe registrirane za obavljanje poslovne djelatnosti, a koje ispunjavaju sve uvjete iz natječaja te Odluke o davanju u zakup poslovnih prostora u vlasništvu Općine Gračac i Zakona o zakupu i kupoprodaji poslovnog prostora.

 Nepotpune, nepravodobne i nejasne ponude te ponude natjecatelja koje ne ispunjavaju uvjete ovog natječaja te Odluke o davanju u zakup poslovnih prostora u vlasništvu Općine Gračac i Zakona o zakupu i kupoprodaji poslovnog prostora neće se uzimati u obzir.

 Ponuditelj čija ponuda bude prihvaćena kao najpovoljnija sklapa s Općinom Gračac ugovor o zakupu najkasnije u roku od 8 dana od dana pozivanja na sklapanje ugovora. Ako ponuditelj ne sklopi ugovor i ne preuzme prostor u određenom roku smatra se da je odustao od ugovora, a Općina Gračac zadržava uplaćenu jamčevinu te u tom slučaju može izabrati drugu najpovoljniju ponudu ili raspisati novi natječaj.

 Trošak ovjeravanja (solemnizacije) ugovora javnom bilježniku snosi zakupnik.

 Općina Gračac u trenutku raspisivanja natječaja nije u sustavu PDV-a.

 Zakupnik je dužan platiti ugovorom utvrđeni iznos zakupnine najkasnije do desetoga dana u mjesecu za tekući mjesec, a ukoliko Općina Gračac bude u sustavu poreza na dodatnu vrijednost (PDV-a), uz zakupninu će se obračunavati i naplaćivati i PDV sukladno propisima.

 Javni natječaj provodi se prikupljanjem ponuda u zatvorenim omotnicama.

 Ponuda mora sadržavati:

-ime i prezime odnosno naziv ponuditelja, adresu odnosno sjedište i OIB, podatke za

 kontakt telefonom i/ili elektronskom poštom,

-broj računa i naziv banke na koji ponuditelju može biti vraćena ponuđena jamčevina,

-oznaku poslovnog prostora na koji se ponuda odnosi (adresu),

-ponuđeni iznos zakupnine iskazan u mjesečnom iznosu,

- Dokaz o upisu u sudski registar (Izvadak) za trgovačko društvo, odnosno Izvadak iz obrtnog registra, ako se radi o fizičkoj osobi, ne stariji od 6 mjeseci, od dana raspisivanja natječaja,

-potvrdu o uplaćenoj jamčevini

-potvrdu o podmirenim obvezama prema općinskom proračunu (Potvrda Općine Gračac ne starija od 30 dana, od dana objave natječaja),

- potvrdu o podmirenim obvezama prema državnom proračunu, s osnova javnih davanja o kojima službenu evidenciju vodi nadležna Porezna uprava (Potvrda Porezne uprave, ne starija od 30 dana, od dana objave natječaja),

- opis profila trgovačkog društva odnosno obrta s poslovnim planom iz kojega su vidljive djelatnosti, poslovne aktivnosti, ulaganja i zapošljavanja koja se planiraju u prostoru koji je predmet zakupa.

 Priloženi dokazi i dokumentacija mogu se dostaviti i u neovjerenom presliku, uz dostavu na uvid prije sklapanja ugovora.

 Ponuditelj može dostaviti samo jednu ponudu za poslovni prostor za koji se natječe. Ako se ponuditelj natječe za više poslovnih prostora, za svaki je prostor potrebno dati odvojenu ponudu u posebnoj omotnici te uplatiti jamčevinu za pojedini poslovni prostor, s time da je originalne odnosno ovjerene preslike dokumenata dovoljno dostaviti u jednoj ponudi, a u ostalim ponudama preslik istih s pozivanjem na dostavu originala odnosno ovjerenih preslika u drugoj ponudi.

 Pravo prednosti pri izboru najpovoljnijeg ponuditelja za obrtničku ili samostalnu profesionalnu djelatnost, imaju osobe na koje se odnosi Zakon o hrvatskim braniteljima iz Domovinskog rata i članovima njihovih obitelji („Narodne Novine“ 121/17) , ako sudjeluju u javnom natječaju i udovolje uvjetima iz najpovoljnije ponude pri čemu se trebaju pozvati na to pravo te dostaviti pravovaljane dokaze o svojem statusu.

 Povjerenstvo za provedbu natječaja za zakup poslovnih prostora Općine Gračac zaprima, pregledava i ocjenjuje pristigle ponude, o čemu se vodi zapisnik te predlaže općinskoj načelnici donošenje odluke o izboru najpovoljnijeg ponuditelja. Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine. Odluka o izboru najpovoljnijeg ponuditelja dostavlja se svim sudionicima natječaja. U slučaju da je najviši ponuđeni iznos zakupnine ponuđen od strane dva ili više ponuditelja koji ispunjavaju uvjete natječaja, isti će biti pozvani da u određenom roku dostave nove ponude višeg iznosa zakupnine u zatvorenim omotnicama te će se nakon otvaranja novih ponuda temeljem kriterija najvišeg iznosa ponuđene zakupnine izvršiti odabir.

 Općinska načelnica može poništiti javni natječaj bez obrazloženja, prije otvaranja pristiglih ponuda po natječaju.

 Općinska načelnica može donijeti odluku da ne prihvati niti jednu ponudu, bez obrazloženja.

 Ponude se dostavljaju u zatvorenim omotnicama na adresu Općina Gračac, Park sv. Jurja 1, 23 440 Gračac, s naznakom „za natječaj za zakup – ne otvaraj“, bez obzira na način dostave, rok za dostavu ponuda je najkasnije do datuma i sata javnog otvaranja ponuda.

 Javno otvaranje ponuda izvršit će Povjerenstvo za provedbu natječaja za zakup poslovnih prostora Općine Gračac dana **16. ožujka 2018. godine, u 12,00 sati** u općinskoj vijećnici, Park sv. Jurja 1, 23 440 Gračac.

 Otvaranju ponuda mogu biti nazočni ponuditelji ili ovlašteni predstavnici ponuditelja.

 Odluka o izboru najpovoljnijeg ponuditelja dostavlja se svim sudionicima natječaja, najkasnije u roku od 15 dana, od dana javnog otvaranja ponuda.

 **OPĆINSKA NAČELNICA:**

 **Nataša Turbić, prof.**